Kaarlo Heikkinen

Kaarlo Heikkinen (s. 1954 Oulu) on suomalainen entinen kilpauimari, joka edusti urallaan Oulun Lohia ja Suomen Työväen Urheiluliittoa. Heikkisen päämatka oli 100 ja 200 metrin perhosuinti. Uran korkeimpiin saavutuksiin lukeutuvat 100 metrin perhosuinnin vuoden 1977 Suomen mestaruus (1.00,10) ja Pohjoismaiden pronssi (0.59,63).

Vuonna 1975 Lappeenrannassa järjestetyssä Suomi–Norja-maaottelussa Heikkinen rikkoi 200 metrin selkäuinnin TULn silloisen ennätyksen ajalla 2.16,15. Heikkinen oli kilpailujen ainoa suomalaisvoittaja. Samoissa kilpailuissa hän oli Suomen viestijoukkueen aloittaja ja vei Suomen johtoon ensimmäisellä osuudella. Vuoden 1976 TULn uintimestaruuskilpailuissa Helsingissä Heikkinen voitti miesten mestaruuden sekä 200 metrin perhosuinnissa että saman matkan selkäuinnissa.

Uintiuran ohella Heikkinen on valmistunut diplomi-insinööriksi Oulun yliopiston teknillisestä tiedekunnasta. Vuonna 1978 Suomen Työväen Urheiluliitto valitsi Heikkisen vuoden Kansan Tahto -mitaliurheilijaksi.

Lähteet

Viitteet 

Suomalaiset uimarit
Suomalaiset insinöörit
Vuonna 1954 syntyneet
Elävät henkilöt